|  |  |
| --- | --- |
|  [Navn 1] [Navn 2] [Adresse 1] [Adresse 2] [Adresse 3] [Postnr.] [Postdistrikt] [Land] | Klimatilpasning, vandsektor og grundvandJ.nr. NST-4408-00265[Sagsnr.]Ref. todueDen 20. marts 2015 |

**Standardformuleringer ved sagsbehandling efter bekg. 108 af 29/01/2015**

Dette er Naturstyrelsens forslag til standardformuleringer ved den kommunale sagsbehandling vedr. bekg. om afdragsordninger, fristfastsættelse for spildevandshåndtering og tilslutningsbidragets forfaldstidspunkt. Standardformuleringer kan tjene som inspiration til teksten i kommunens afgørelses- og informationsbreve til de berørte borgere – kommunerne skal i hvert enkelt tilfælde afgøre hvilket indhold de konkrete breve skal have.

Henvendelser med spørgsmål eller kommentarer til formuleringerne rettes til undertegnede. Standardformuleringerne findes i nyeste udgave på Naturstyrelsens hjemmeside [www.nst.dk](http://www.nst.dk) under Vandmiljø > Vand i hverdagen > Spildevand.

Med venlig hilsen

Torsten Duer

Civilingeniør

todue@nst.dk

**Information om ordningen (i forbindelse med varsel om påbud)**

Du har mulighed for at søge om adgang til en ordning om minimumsfrist og afdragsordning, hvor du:

* får en frist på mindst 3 år til at opfylde kommunens påbud
* [først skal betale tilslutningsbidraget, når tilslutningen af ejendommen til kloak er helt færdig]
* hvor du kan anmode [spildevandsselskabet] om at betale for etableringen af anlægget, mod at du afdrager prisen for det over 20 år

Du skal søge kommunen om at komme med i ordningen, og det kræver at du har en samlet husstandsindkomst på *under* 300.000 kr. (med et tillæg på 39.300 kr. per hjemmeboende barn under 18 år til og med fire børn). Fristen for at søge er DATO, og du kan finde ansøgningsskemaet på kommunens hjemmeside [link eller henvisning].

Ordningen er beskrevet i bekendtgørelse om afdragsordninger, fristfastsættelse for spildevandshåndtering og tilslutningsbidragets forfaldstidspunkt[[1]](#footnote-1).

**Afgørelse om adgang til ordningen (i forbindelse med påbud)**

Kommunen har afgjort, at du har adgang til ordningen om minimumsfrist og afdragsordning. Det betyder at:

* fristen for at opfylde kommunens påbud er mindst 3 år
* [tilslutningsbidraget først skal betales, når tilslutningen af ejendommen til kloak er helt færdig]
* du kan anmode [spildevandsselskabet] om et tilbud på en afdragsordning

Afdragsordningen betyder, at spildevandsselskabet etablerer anlægget (inklusiv tilslutningsbidraget) for dig, mod at du afdrager prisen for det, plus et tillæg til renter, administration og risiko, over 20 år. På den måde slipper du for at betale en stor omkostning nu og her, mod at afbetale over 20 år i stedet. Du skal selv betale for drift og vedligeholdelse af anlægget, eftersom det er dit anlæg (og ikke spildevandsselskabet).

Du kan godt kombinere afdragsordningen med kontraktligt medlemskab af kloakforsyningen, som er beskrevet i [hvor det står i varsel/påbud/bilag].

Du skal selv kontakte spildevandsselskabet via [kontaktinfo] og anmode om at få et tilbud. Fristen for at anmode spildevandsselskabet om et tilbud er DATO, og du skal acceptere spildevandsselskabets tilbud senest DATO. Hvis ikke du overholder begge fristerne, mister du retten til at komme med i afdragsordningen.

*eller*

Kommunen har afgjort, at du *ikke* har adgang til ordningen om minimumsfrist og afdragsordning, da din samlede husstandsindkomst *ikke* er under beløbsgrænsen på 300.000 kr. (med et tillæg på 39.300 kr. per hjemmeboende barn under 18 år til og med fire børn).

[Evt. tilføjes mere information om husstandsindkomsten og beløbsgrænsen for at tydeliggøre grundlaget for afgørelsen – vær dog opmærksom på om der kommer til at stå personfølsomme oplysninger i afgørelsen, hvilket har betydning for hvordan den kan sendes og journaliseres]

Hjemmel og klagemulighed

Kommunens afgørelse er truffet efter § 4, stk. 2, i betalingsloven[[2]](#footnote-2), jf. § 1, nr. 2, i ændringsloven[[3]](#footnote-3) og med udgangspunkt i § 4 i bekendtgørelse om afdragsordninger, fristfastsættelse for spildevandshåndtering og tilslutningsbidragets forfaldstidspunkt[[4]](#footnote-4). Kommunens afgørelse kan ikke påklages til anden administrativ myndighed, jf. § 8 i betalingsloven.

**Oplysning i overgangsordningen**

Du har tidligere modtaget påbud fra kommunen om XXX. Da du endnu ikke har opfyldt påbuddet, har du, som noget nyt, mulighed for at søge om adgang til en ordning om minimumsfrist og afdragsordning, hvor du:

* får en ny frist på mindst 3 år til at opfylde kommunens påbud
* [først skal betale tilslutningsbidraget, når tilslutningen af ejendommen til kloak er helt færdig]
* hvor du kan anmode [spildevandsselskabet] om at betale for etableringen af anlægget, mod at du afdrager prisen for det over 20 år

Du skal søge kommunen om at komme med i ordningen, og det kræver at du har en samlet husstandsindkomst på *under* 300.000 kr. (med et tillæg på 39.300 kr. per hjemmeboende barn under 18 år til og med fire børn). Fristen for at søge er 31. december 2015, og du kan finde ansøgningsskemaet på kommunens hjemmeside [link eller henvisning].

Ordningen er beskrevet i bekendtgørelse om afdragsordninger, fristfastsættelse for spildevandshåndtering og tilslutningsbidragets forfaldstidspunkt[[5]](#footnote-5). Ordningen er ny og trådte i kraft 5. februar 2015.

Hvis du søger og kommunen afgør, at du *ikke* har adgang til ordningen, skal du fortsat overholde det *nuværende* påbud fra kommunen.

**Afgørelse om adgang til ordningen (i forbindelse med overgangsordningen)**

Kommunen har afgjort, at du har adgang til ordningen om minimumsfrist og afdragsordning. Det betyder at:

* fristen for at opfylde kommunens nuværende påbud er forlænget til mindst 3 år fra denne afgørelse. Den nye frist for at opfylde påbuddet er nu DATO
* [tilslutningsbidraget først skal betales, når tilslutningen af ejendommen til kloak er helt færdig]
* du kan anmode [spildevandsselskabet] om et tilbud på en afdragsordning

Afdragsordningen betyder, at spildevandsselskabet etablerer anlægget (inklusiv tilslutningsbidraget) for dig, mod at du afdrager prisen for det, plus et tillæg til renter, administration og risiko, over 20 år. På den måde slipper du for at betale en stor omkostning nu og her, mod at afbetale over 20 år i stedet. Du skal selv betale for drift og vedligeholdelse af anlægget, eftersom det er dit anlæg (og ikke spildevandsselskabet).

Du kan godt kombinere afdragsordningen med kontraktligt medlemskab af kloakforsyningen, som er beskrevet i [hvor det står i varsel/påbud/bilag].

Du skal selv kontakte spildevandsselskabet via [kontaktinfo] og anmode om at få et tilbud. Fristen for at anmode spildevandsselskabet om et tilbud er DATO, og du skal acceptere spildevandsselskabets tilbud senest DATO. Hvis ikke du overholder begge fristerne, mister du retten til at komme med i afdragsordningen.

*eller*

Kommunen har afgjort, at du *ikke* har adgang til ordningen om minimumsfrist og afdragsordning, da din samlede husstandsindkomst *ikke* er under beløbsgrænsen på 300.000 kr. (med et tillæg på 39.300 kr. per hjemmeboende barn under 18 år til og med fire børn).

 [Evt. tilføjes mere information om husstandsindkomsten og beløbsgrænsen for at tydeliggøre grundlaget for afgørelsen – vær dog opmærksom på om der kommer til at stå personfølsomme oplysninger i afgørelsen, hvilket har betydning for hvordan den kan sendes og journaliseres]

Dermed er fristen i det nuværende påbud til dig fortsat DATO. [Skriv evt. hvad det medfører for grundejer i den konkrete sag.]

Hjemmel og klagemulighed

Kommunens afgørelse er truffet efter § 4, stk. 2, i betalingsloven[[6]](#footnote-6), jf. § 1, nr. 2, i ændringsloven[[7]](#footnote-7) og med udgangspunkt i § 4 i bekendtgørelse om afdragsordninger, fristfastsættelse for spildevandshåndtering og tilslutningsbidragets forfaldstidspunkt[[8]](#footnote-8). Kommunens afgørelse kan ikke påklages til anden administrativ myndighed, jf. § 8 i betalingsloven.

1. Bekendtgørelse nr. 108 af 29/01/2015 [↑](#footnote-ref-1)
2. Lov nr. 633 af 07/06/2010 [↑](#footnote-ref-2)
3. Lov nr. 56 af 27/01/2015 [↑](#footnote-ref-3)
4. Bekendtgørelse nr. 108 af 29/01/2015 [↑](#footnote-ref-4)
5. Bekendtgørelse nr. 108 af 29/01/2015 [↑](#footnote-ref-5)
6. Lov nr. 633 af 07/06/2010 [↑](#footnote-ref-6)
7. Lov nr. 56 af 27/01/2015 [↑](#footnote-ref-7)
8. Bekendtgørelse nr. 108 af 29/01/2015 [↑](#footnote-ref-8)